যুক্তরাষ্ট্রের জাতীয় ঘূর্ণিঝড় কেন্দ্র (এনএইচসি) গতকাল ফ্লোরেন্সের অবস্থান সম্পর্কে জানায়, ঘূর্ণিঝড় ফ্লোরেন্স বারমুডা থেকে ৪১০ মাইল দক্ষিণে ছিল। পরবর্তী ৩৬ ঘণ্টায় ঝড় আরো শক্তিশালী হওয়ার আশঙ্কা করছেন আবহাওয়ার পূর্বাভাস দানকারীরা। ঘূর্ণিঝড়ের মূল কেন্দ্র আজ বুধবার বারমুডা ও বাহামার মধ্য দিয়ে অতিক্রম করবে এবং আগামীকাল এ ঝড় নর্থ ক্যারোলাইনা ও সাউথ ক্যারোলাইনার উপকূলে আঘাত করবে। ঝড়ের প্রভাবে বন্যার আশঙ্কা করছেন আবহাওয়াবিদরা।